《野老》
宋代·舒岳祥

野老巢居江上成，相亲幽事远浮名。
的村饮酒携孙去，远寺寻兰领犬行。
麦老秧高关念虑，花开果熟有将迎。
旧时风俗今谁有，见尔令人忆太平。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。